Ben Stokes : बेन स्टोक्सला बीबीसी स्पोर्ट पर्सनॅलिटी ऑफ द इयर पुरस्कार\nबेन स्टोक्स

वर्ल्डकप आणि अॅशेसमधील चमकदार कामगिरीसाठी बेन स्टोक्सला हा पुरस्कार देण्यात आला आहे. 

अॅशेस मालिकेतील लीड्स कसोटीत अविश्सनीय खेळीसह इंग्लंडला जिंकून दिल्यानंतर सोशल मीडियावर बेन स्टोक्सवर कौतुकाचा वर्षाव झाला होता. 

इंग्लंडचा माजी ऑफस्पिनर ग्रॅमी स्वानने दिलेली प्रतिक्रिया दिलखुलास म्हणावी लागेल. 'मला बहीण नाही, मात्र असती तर मी तिचं बेन स्टोक्सशी लग्न लावून दिलं असतं', असं स्वानने म्हटलं होतं.  

या गुणवान खेळाडूची कारकीर्द जितकी रंजक आहे तितकंच त्याचं व्यक्तिमत्त्वही आकर्षक पण वादग्रस्त असल्याचं म्हटलं जातं. त्याच्या व्यक्तिमत्त्वावर टाकलेला हा प्रकाशझोत. 

ठिकाण-कोलकाताचं इडन गार्डन्स. निमित्त ट्वेन्टी-20 वर्ल्डकपची फायनल. तारीख 3 एप्रिल 2016. 

वेस्ट इंडिजने थरारक पद्धतीने फायनल जिंकली परंतु रडवेल्या चेहऱ्याचा, घामाने निथळलेला, उष्णतेने लालबुंद झालेला बेन स्टोक्सचा चेहरा चाहत्यांच्या मनात कोरला गेला. शेवटच्या ओव्हरमध्ये जे घडलं त्यावर विश्वास बसणं कठीण होतं. 

इंग्लंडने पहिल्यांदा बॅटिंग करताना 155 रन्स केल्या. ट्वेन्टी-20 मध्ये हे टार्गेट अवघड नव्हतं. परंतु वेस्ट इंडिजच्या सातत्याने विकेट्स जात होत्या. मार्लन सॅम्युअल्स एकट्याने खिंड लढवत होता. शेवटी त्याच्या साथीला कार्लोस ब्रेथवेट आला. 

शेवटच्या ओव्हरमध्ये 6 बॉल 19 असं समीकरण झालं. कठीण होतं. इंग्लंडचा कॅप्टन आयोन मॉर्गनने बेन स्टोक्सकडे बॉल सोपवला. धावा रोखणं आणि विकेट्स काढण्यात माहीर स्टोक्स मॅच जिंकून देईल असा विश्वास इंग्लंड संघाला होता. 

मात्र जे घडलं ते इंग्लंडसाठी विपरीत. 4 चेंडूत 4 सिक्सेस मारून ब्रेथवेटने अविश्वसनीय पद्धतीने वेस्ट इंडिजला वर्ल्ड कप जिंकून दिला. ब्रेथवेट आणि वेस्ट इंडिजचं सेलिब्रेशन जोशात सुरू असताना स्टोक्स डोक्याला हात लावून, गुडघ्यात डोकं घातलेला स्टोक्स सांत्वन करण्याच्या पलीकडे गेला होता. खेळात पराभव होतात परंतु ब्रेथवेटच्या षटकारांनी स्टोक्सच्या आत्मविश्वासावर वर्मी घाव बसला होता. 

2016 ट्वेन्टी-20 वर्ल्ड कप फायनलमध्ये कार्लोस ब्रेथवेटने स्टोक्सच्या चार बॉलवर चार षटकार खेचले.

ठिकाण- इंग्लंडमधल्या ब्रिस्टल इथला नाईटक्लब. निमित्त- वेस्ट इंडिजविरुद्ध विजयाचं सेलिब्रेशन. तारीख-24 सप्टेंबर 2017 ची रात्र

हा दिवस बेन स्टोक्स कधीच विसरू शकणार नाही. वेस्ट इंडिजविरुद्धची तिसरी वनडे जिंकल्याचं सेलिब्रेशन...\n\ntl;dr:
इंग्लंडचा अष्टपैलू खेळाडू बेन स्टोक्सला 'बीबीसी स्पोर्ट्स पर्सनॅलिटी ऑफ द इयर' पुरस्काराने गौरवण्यात आलं. स्टोक्स इंग्लंडच्या वर्ल्ड कप विजयाचा शिल्पकार ठरला होता. अॅशेस मालिकेतील लीड्स टेस्टमध्ये स्टोक्सने अविश्वसनीय खेळी साकारत संघाला थरारक विजय मिळवून दिला होता.